Document ID: 31989D0090

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 13ης Ιανουαρίου 1989
για έγκριση ενός δεύτερου προγράμματος για αγορά ζώων πλειστηριασμού στην Αγγλία σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην αγγλική γλώσσα είναι το μόνο αυθεντικό)
(89/90/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινών μέτρων βελτιώσεως των όρων μεταποιήσεως και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 5,
Εκτιμώντας:
ότι η βρετανική κυβέρνηση ανακοίνωσε στις 11 Φεβρουαρίου 1988 ένα δεύτερο πρόγραμμα που ακολουθεί το πρώτο πρόγραμμα για τις αγορές με πλειστηριασμό ζώων στην Αγγλία που εγκρίθηκε με την απόφαση 83/608/ΕΟΚ της Επιτροπής (3) και, στις 8 Αυγούστου 1988, έδωσε συμπληρωματικές πληροφορίες·
ότι αυτό το δεύτερο πρόγραμμα αποσκοπεί στο να καταστήσει ορθολογική και να βελτιώσει τις εμπορικές διευκολύνσεις για τα ζώα, με σκοπό να αυξηθεί η ανταγωνιστικότητα του τομέα και να αξιοποιηθεί η παραγωγή της· ότι, συνεπώς, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι αυτό το δεύτερο πρόγραμμα περιέχει επαρκείς πληροφορίες όπως περιγράφονται στο άρθρο 3 του κανονισμού (ΕΟΚ) αριθ. 355/77, για να αποδειχθεί ότι μπορούν να επιτευχθούν οι στόχοι που αναφέρονται στο άρθρο 1 του κανονισμού αυτού, όσον αφορά τον τομέα των αγορών πλειστηριασμού στην Αγγλία·
ότι θεωρείται ότι ο απαιτούμενος χρόνος για την εκτέλεση αυτού του δεύτερου προγράμματος, δεν υπερβαίνει την παρίοδο που αναφέρεται στο άρθρο 3 παράγραφος 1 στοιχείο η) του κανονισμού αυτού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το δεύτερο πρόγραμμα για τον τομέα των αγορών πλειστηριασμού ζώων στην Αγγλία που ανακοινώθηκε από τη βρετανική κυβέρνηση στις 11 Φεβρουαρίου 1988, για το οποίο δόθηκαν συμπληρωματικές πληροφορίες στις 8 Αυγούστου 1988 σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 13 Ιανουαρίου 1989.

Labels: 3
18
6